wickkiey/tamil-wikipedia-chunked huggingface dataset:
# காகித குவளை

**காகித குவளை** (*paper cup)* காகிதத்தால் தயாாிக்கப்படும் ஒரு குவளை. ஆங்கிலத்தில் கிளாஸ் என்று செல்லப்படுகிறது. இது காகிதக் கூழ் கொண்டு தயாாிக்கப்படுகிறது. காகித்தைக் குவளை வடிவ அச்சு இயந்திரத்தில் வைத்து தயாாிக்கப்படுகிறது. தற்காலிகமாக உபயோகிப்பதற்காக அதிகமாகப் பயன்படுகிறது. அதாவது தேனீர், தண்ணீர் போன்ற திரவபொருட்களை எடுக்க பயன்படுத்தப்படுகிறது. பல வண்ணங்களில் பல வடிவங்களில் இது உருவாக்கப்படுகிறது.
# பைகா கலகம்

பைகா கலகத்தின் தலைவரான பக் ஷி ஜகபந்துவின் சிலை.]]
**பைகா கலகம்** அல்லது **பாய்க் கலகம்** ( **Paik Rebellion**, **Paika Bidroha)** என்பது ஒடிசாவில் பிரித்தானியக் கிழக்கிந்திய கம்பெனி ஆட்சியை எதிர்த்து 1817 இல் நடந்த ஆயுதக் கிளர்ச்சியைக் குறிப்பது ஆகும். ஒடிசாவின் பைகா சமூகத்தினர் போர் வீரர்களாகவும் இருந்தனர். அவர்களது வாடகை இல்லா நிலங்களை, 17-ம் நூற்றாண்டில் அங்கு வந்த ஆங்கிலேய கிழக்கிந்தியக் கம்பெனியினர் கைப்பற்றினர். இதை எதிர்த்து ஒடிசாவின் குர்தா பகுதி மன்னரின் தளபதியான பக் ஷி ஜகாபந்து பித்யாதர் தலைமையில் நடத்தப்பட்ட கிளர்ச்சியைத் தொடர்ந்து ஆங்கிலேயர்கள் அடித்து விரட்டப்பட்டனர்.
# பைகா கலகம்

## பைகா

பைகா என்பவர்கள் ஒடிசாவின் பாரம்பரியமான குடிப்படையினராவர். அவர்கள் போர்வீரர்களாகவும் இருந்தனர். போரற்ற காலங்களில் காவல் பணிகளில் ஈடுபட்டு வந்தனர். இந்த பைகா மக்கள் அவர்களின் வேலை மற்றும் பயன்படுத்தும் ஆயுதங்கள் போன்றவற்றின் அடிப்படையில் மூன்று வேறுபட்ட பிரிவிவினராக இருந்தனர். இந்த பைகாகள் ஒடிசா படையில் பல்வேறுபட்ட பணிகளை மேற்கொண்டு வந்தனர். 1803 ஆம் ஆண்டு கிழக்கு இந்திய கம்பனி ஒடிசாவைக் கைப்பற்றியது இதனால் ஒடிசாவின் குர்தா பகுதி அரசரிடம் பணியாற்றிவந்த பைகாவினரின் அதிகாரமும் கௌரவமும் வீழ்ச்சியுற்றது. அவர்களுக்கு முந்தைய ஆட்சியாளர்களால் அளிக்கப்பட்ட வாடகை இல்லா சாகிர் நிலங்களை, பின்வந்த ஆங்கிலேய கிழக்கிந்தியக் கம்பெனியினர் கைப்பற்றி, அவர்களின் செல்வாக்கைக் கட்டுப்படுத்தி வைத்தனர். ஆனாலும் பைகா மக்கள், தங்கள் முந்தைய வீரமிக்க இயல்புகளை தக்க வைத்துக் கொண்டிருந்தனர். இதனால் பிரித்தானிய காவல்துறை இவர்களைத் தொடர்ந்து கண்காணித்து எச்சரிக்கையாக இருந்தது. பைகா சமூகம் முற்றிலுமாக அழிக்கப்பட்டாலன்றி, பிரித்தானிய ஆட்சி சீராக இயங்காது எனவும் கருதியது."
# பைகா கலகம்

## கலகத்திற்கான காரணங்கள்

பாய்க் கிளர்ச்சிக்கு பலவிதமான சமூக, பொருளாதார மற்றும் அரசியல் காரணங்கள் இருந்தன. பிரித்தானிய ஆட்சியில் பாய்க் சமூகத்தினர் ஒதுக்கப்பட்டனர், குர்தாவை வெற்றி கொண்ட பிறகு அவர்களுக்கு வழங்கப்பட்டிருந்த வாடகைக்கு இல்லா நிலங்கள் எடுத்துக் கொள்ளப்பட்டன. மேலும் அவர்கள் கம்பெனி அரசாங்கம் மற்றும் அதன் ஊழியர்களால் அடக்குமுறைக்கும் ஆளாயினர். ஆரம்பத்தில் இருந்தே பைக்குகளுடன் அமைதி நடவடிக்கைகளை மேற்கொண்டிருந்தால், அவர்கள் ஒடிசாவில் உள்ள கம்பெனி ஆட்சியைக் காப்பவர்களாக இருந்திப்பார்கள். கம்பனியின் கடுமையான நில வருவாய் கொள்கை விவசாயிகள் மற்றும் நிலக்கிழார் போன்றோரை கடுமையாக பாதித்தது. புதிய அரசால் திணிக்கப்பட்ட வரிகளால் உப்பு விலை அதிகரித்து பொது மக்களை பாதித்தது. ஒடிசாவில் இருந்த கொய்ரி நாணய முறையை கம்பெனி ரத்து செய்தது. வெள்ளி நாணயங்களைக் கொண்டு வரி செலுத்த வேண்டியது அவசியமானது. இது மிகவும் துன்பங்களையும் அதிருப்தியையும் மக்களிடையே ஏற்படுத்தியது. 1804 ஆம் ஆண்டு, கர்தா ராஜா, பாய்க்கிகளுடன் சேர்ந்து கிளர்ச்சி செய்ய திட்டமிட்டார், ஆனால் அந்தச் சதி விரைவில் கண்டுபிடிக்கப்பட்டது இதனால் ராஜாவின் பிரதேசமே பறிமுதல் செய்யப்பட்டது.
# பைகா கலகம்

## தலைவர்களும் பங்கேற்பாளர்களும்

குர்தா பகுதி முன்னாள் மன்னரின் தளபதியான பக் ஷி ஜகாபந்து பித்யாதர் தலைமையில் பாய்க்கிகள் அணிதிரண்டனர். கிலா ரோரங்கின் ஜகபந்துவின் குடும்பத்தின் ஜமீனானது 1814 ஆம் ஆண்டில் பிரித்தானியரால் கைப்பற்றப்பட்டது. 1817 மார்ச்சில் கலகம் வெடித்தபோது, பாய்க்குகள் அவர்களது தலைமையின் கீழ் ஒன்றுகூடினர். இந்த கலகக்காரர்களின் மற்றொரு தலைவர் குர்தாவின் கடைசி மன்னரான ராஜா முகுந்த தேவா ஆவார். இந்த கலகம் ஒடிய சமுதாயத்து நிலப்பிரபுக்கள், ஜமீந்தார்கள், ஒடிசாவின் பொது மக்களின் பரவலான ஆதரவைக் கொண்டிருந்தது. கரிபூர், திருச்சூர், கோல்ரா, பாலம்பம்பூர், புட்னாகரா, ரூபாசாவின் ஆகியவற்றின் ஜமீன்தர்கள் கலகத்தை ஆதரித்தனர். பனாபூர் மற்றும் குர்தாவில் இருந்து கிளர்ச்சி துவங்கி, அது விரைவில் ஒடிசாவின் மற்ற பகுதிகளான பூரி, பிபிலி, கட்டக் ஆகிய பகுதிகளுக்கும் கனக, குஜங் மற்றும் பட்டமண்டே போன்ற பல கிராமங்களுக்கும் பரவியது. கிளர்ச்சிக்கு கனகா, குஜாங்க், நயாகா, குமுசூர் ஆகிய பகுதிகளின் அரசர்கள் மற்றும் ஜகபந்து மற்றும் ஜட்பூரின் தலாபீரா மிரிஹைதார் அலி குமுசூர் போன்ற முசுலீம் தலைவர்களின் உதவிகளும் கிடைத்தன.
# பைகா கலகம்

## கலகத்தின் போக்கு

ஒடிசாவில் 1817 மார்ச் மாதம், கந்தாஸ் பகுதியில் குர்தா இராச்சியத்தின் 400 க்கும் மேற்பட்ட வலிமைமிக்க வீரர்கள் கூடி ஆட்சிக்கு எதிராக தங்கள் கிளர்ச்சியை வெளிப்படையாக அறிவித்தபோது, ஒடிசாவில் கம்பெனியின் சட்டத்தை மீறுவது அதிகரித்தது. ஜகபந்துவின் கீழ் திரண்ட பைக்காகள் பான்புரில் உள்ள காவல் நிலையத்தையும் அஞ்சல் அலுவலகத்தையும் சூறையாடினர். பின்னர் கும்பாவிற்கு கிளர்ச்சியாளர்கள் அணிவகுத்துச் சென்றனர், இதைத் தொடர்ந்து அங்கு உள்ள பொதுக் கட்டிடங்களையும், கருவூலத்தையும் கம்பெனி கைவிட்டது. கிளர்ச்சியாளர்களின் மற்றொரு குழு பரகனா லேம்பை கைப்பற்றியது, அங்கு அவர்கள் நிறுவனத்தில் பணிபுரிந்த உள்ளூர் அதிகாரிகளைக் கொன்றனர்.  
ஈ. இம்பீயி தலைமையிலான கம்பெனி அரசாங்கம், ஏப்ரல் தொடக்கத்தில் லெப்சன்ட் ப்ரிடாயூர் மற்றும் ஃபரிஸ் ஆகியோரின் கீழ் பிப்லிக்கு கிளர்ச்சியை ஒடுக்க படைகளை அனுப்பியது. அந்தப் படைகள் பைக் கிளர்ச்சிப் படையின் தொடர்ச்சியான தாக்குதல்களை எதிர்கொண்டது, அவர்கள் கட்டாக்கில் இருந்து பின்வாங்குவதற்கான நிர்பந்தத்தை, பாரிய இழப்புக்களின் வழியாக சந்தித்தனர், ஃபரிஸ் கிளர்ச்சியாளர்களால் கொல்லப்பட்டார். கேப்டன் வெல்லிங்டன்கின் கீழ் பூரிக்கு அனுப்பப்பட்ட மற்றொரு படை, சிறிது எதிர்ப்பை எதிர்கொண்டது, ஏப்ரல் 9 அன்று, 550 ஆட்கள் கொண்ட படை குர்தாவுக்கு அனுப்பப்பட்டது. மூன்று நாட்களுக்குப் பிறகு அவர்கள் குர்தாவை தங்கள் கட்டுப்பாட்டுக்குள் கொண்டுவந்து, குர்தா பிரதேசத்தை இராணுவச் சட்டத்துக்குள் கொண்டுவந்தனர்.  
குர்தா பிரதேசத்தை தங்கள் கட்டுப்பாட்டில் பிரித்தானியர் வைத்திருந்தாலும், பூரி பாக்சி ஜகபந்து தலைமையிலான கிளர்ச்சியாளர்களிடம் வீழ்ந்தது, பிரித்தானியர் ஏப்ரல் 18 அன்று கட்டாக்கில் இருந்து பின்வாங்கினர். பிரித்தானிய படைகள் பாயிஸுக்கு அணிவகுத்து ஆயிரம் பேர்கொண்ட வலுவான கிளர்ச்சிப் படைகளைத் தோற்கடித்து, பூரியை மீண்டும் கைப்பற்றினர் மேலும் நகரிலிருந்து தப்பிப்பதற்கு முன்னர் அரசரைக் கைது செய்தனர்.  
ஒடிசா முழுவதும் கிளர்ச்சி வேகமாக பரவியது, மேலும் பிரித்தானிய மற்றும் பாக்கி படைகளுக்கு இடையில் பல மோதல்கள் நடந்தன. 1817 ம் ஆண்டு மே மாதத்தில், பிரித்தானியர் முழு மாகாணத்திலும் தங்களுடைய அதிகாரத்தை மீண்டும் நிலைநாட்டினர், என்றாலும் முழு அமைதி திரும்புவதற்கு நீண்ட காலம் தேவைப்பட்டது.
# பைகா கலகம்

## விளைவுகள்

1817 மே மாதம் பிரித்தானியர் இது குறித்த வழக்கை விசாரிக்க நீதிபதிகளை நியமித்தார். வழக்கின் முடிவில் கிளர்ச்சிக்காரர்களுக்கு மரண தண்டனை, நாடுகடத்தில், நீண்டகால சிறைவாசம் போன்ற தண்டனைகள் வழங்கப்பட்டன. 1818 க்கும் 1826 க்கும் இடையில், கம்பெனி படைகள் கர்ட்டாவின் காடுகளில் மறைந்து இருந்த கிளர்ச்சியாளர்களைத் தப்பிச் செல்ல விடாமல் தேடிபிடித்துக் கொன்றது. இந்த நடவடிக்கைகளில் பல பைக்காகள் கொல்லப்பட்டனர். 1825 ஆம் ஆண்டு அவர்களின் தலைவரான ஜகபந்து, பிரிட்டிசாரிடம் சரணடைந்தார், 1829 ஆம் ஆண்டு அவர் மரணமடைந்தார். பூரியை பிரித்தானியர் கைப்பற்றியபோது, கைது செய்யப்பட்ட ஜக்பந்து ராஜா மங்கியா தேவா கட்டாக் சிறையில் அடைக்கப்பட்டார். அவர் 1817 நவம்பரில் கைதியாகவே மரணமடைந்தார். கிழக்கு இந்திய கம்பெனி கலகத்தின் காரணத்தை ஆராய ஒரு ஆணையத்தை நியமித்தது.
# பைகா கலகம்

## கோரிக்கைகள்

வட இந்தியாவில் 1857 இல் நிகழ்ந்த சிப்பாய்க் கலகத்திக்கு முன்பே 1817 நடந்த இந்த பைகா கலகமானது எனவே இந்தியாவின் முதல் சுதந்திரப் போராக இதை அறிவிக்க வேண்டும் என ஒடிசாவில் பல ஆண்டுகளாக வலியுறுத்தப்பட்டு வந்தது. புவனேஸ்வரத்தில் 2017 அக்டோபர் 23 அன்று மத்திய மனிதவள மேம்பாட்டுத் துறை அமைச்சர் பிரகாஷ் ஜவடேகர் அடுத்த ஆண்டு முதல் பள்ளிப் பாடங்களில் ஒடிசாவில் ‘பைகா கலகம்’ முதல் இந்திய சுதந்திரப் போராக மாற்றி எழுதப்படுவதாகவும் உறுதியளித்துள்ளார்.
# அரிச்சந்திரபுரம் சந்திரமௌலீஸ்வரர் கோயில்

**அரிச்சந்திரபுரம் சந்திரமௌலீஸ்வரர் கோயில்** என்பது தஞ்சாவூர் மாவட்டம் பட்டீஸ்வரம் அருகே அமைந்துள்ள ஒரு சிவன் கோயில் ஆகும். இக்கோயில் தேவார வைப்புத்தலமாகும். அப்பர் பாடிய பெருமையுடையது.
# அரிச்சந்திரபுரம் சந்திரமௌலீஸ்வரர் கோயில்

## அமைவிடம்

பட்டீஸ்வரம் அருகே இக்கோயில் உள்ளது. இத்தலம் சோழன்மாளிகை என்ற ஊருக்குப் பக்கத்தில் அமைந்துள்ளது.
# அரிச்சந்திரபுரம் சந்திரமௌலீஸ்வரர் கோயில்

## இறைவன்,இறைவி

கருவறையில் உள்ள மூலவர் சந்திரமௌலீஸ்வரர் ஆவார். இறைவி சௌந்தரவல்லி ஆவார். சிறியதாக அமைந்துள்ள இக்கோயில் மூலவர் சன்னதி, இறைவி சன்னதி மற்றும் அந்தந்த சன்னதிக்குரிய விமானங்களைக் கொண்டு அமைந்துள்ளது. மூலவர் கருவறை கோஷ்டத்தில் தட்சிணாமூர்த்தி உள்ளார். இக்கோயிலில் சூரீயன், சந்திரன், பைரவர் உள்ளனர். திருசசுற்றில் மூலவர் சன்னதிக்குப் பின்புறமாக விநாயகர், வள்ளி தெய்வானையுடன் சுப்பிரமணியர், மகாலட்சுமி ஆகியோர் தனித்தனி சன்னதிகளில் உள்ளனர். இக்கோயில் வளாகத்தின் இடது புறம் மகாகாளி சன்னதி தனிக்கோயிலாக அமைந்துள்ளது.
# அரிச்சந்திரபுரம் சந்திரமௌலீஸ்வரர் கோயில்

## குடமுழுக்கு

ரௌத்திர ஆண்டு ஆனி மாதம் வியாழக்கிமை 26 சூன் 1980இல் குடமுழுக்கு ஆனதற்கான கல்வெட்டு உள்ளது. அண்மையில் ஏவிளம்பி ஆண்டு கார்த்திகை மாதம் 24 நவம்பர் 2017இல் குடமுழுக்கு நடைபெற்றது.
# விறைப்புத் தூக்கல்

**விறைப்புத் தூக்கல்** (*erection*) என்பது ஓர் உடலியல் நிகழ்வு ஆகும். இந்நிகழ்வால் ஆண்குறி உறுதியடைந்தும், குருதியழுத்தத்தால் விரிவடைந்தும் காணப்படும்.
# விறைப்புத் தூக்கல்

## விறைப்புத்தன்மை

ஒரு ஆண் பாலியல் ரீதியாக தூண்டப்பட்டால் (அல்லது சில நேரங்களில் தூக்கத்தின் போது, பாலியல் தூண்டுதல் இல்லாவிட்டாலும்) ஒரு ஆண்குறி நிமிரும் அல்லது கடினமாகும். விறைப்புத்தன்மையில், ஆண்குறி இரத்தத்தால் நிரப்பப்படுகிறது. இரத்தம் ஆண்குறியை நீளமாகவும், தடிமனாகவும், கடினமாகவும் மாற்றுகிறது. ஆண்குறியிலிருந்து இரத்தத்தை எடுத்துச் செல்லும் நரம்புகள் சிறியதாகின்றன, அதனால் குறைந்த இரத்தம் எடுக்கப்படுகிறது. ஆண்குறிக்கு இரத்தத்தை கொண்டு வரும் தமனிகள் விரிவடைந்து, ஆண்குறிக்கு அதிக இரத்தத்தை கொண்டு வருகின்றன. விறைப்புத்தன்மை என்பது சில சமயங்களில் ஆண் கருவில் (பிறப்பதற்கு முன்) இருக்கும் போதே மற்றும் பிறந்ததிலிருந்து இயற்கையாகவே ஏற்படும். ஆண் விழித்தெழும் போது ஆணுறுப்பு நிமிர்ந்து நிற்பது இயல்பானவையே. ஆண் பதின்வயதினர் மற்றும் ஆண்களுக்கு இரவில் தூங்கும் போது பல முறை விறைப்புத்தன்மை ஏற்படுவதும் இயல்பானது. இது நடக்கவில்லை என்றால், அந்த நபருக்கு மோசமான மருத்துவப் பிரச்சனை அல்லது மனச்சோர்வு உள்ளவராவார். விறைப்புத்தன்மை ஏற்படாமல் இருப்பது, மன அழுத்த எதிர்ப்பு மருந்துகள் மற்றும் உயர் இரத்த அழுத்தத்தைக் கட்டுப்படுத்த எடுக்கப்படும் மருந்துகள் உட்பட பல்வேறு பொதுவான மருந்துகளாலும் ஏற்படலாம். பகலில், சில நேரங்களில் எந்த காரணமும் இல்லாமல் அல்லது ஆடைகளை கழற்றும்போது விறைப்புத்தன்மை ஏற்படுகிறது. இளம் பருவத்தினருக்கு இது மிகவும் பொதுவானது மற்றும் சாதாரணமானது. மக்கள் இதை தன்னிச்சையான (திடீர் அல்லது ஆச்சரியம்) விறைப்பு என்று அழைக்கிறார்கள்.
# விறைப்புத் தூக்கல்

## விறைப்பு கோணத்தின் நிகழ்வு

21 முதல் 67 வயது வரை உள்ள 81 ஆண்களின் மாதிரியில், நிற்கும் ஆணுக்கு பல்வேறு விறைப்புக் கோணங்கள் எவ்வளவு பொதுவானவை என்பதை பின்வரும் அட்டவணை காட்டுகிறது. அட்டவணையில், பூஜ்ஜிய டிகிரி அடிவயிற்றுக்கு எதிராக நேராக சுட்டிக்காட்டுகிறது, 90 டிகிரி கிடைமட்டமாகவும் நேராக முன்னோக்கியும் உள்ளது, அதே சமயம் 180 டிகிரி பாதங்களுக்கு நேராக கீழே இருக்கும். மேல்நோக்கி சுட்டிக்காட்டும் கோணம் மிகவும் பொதுவானது.  
கோணம் (°)  
செங்குத்தாக ஆண்கள்  
மேல்நோக்கி சதவிகிதம்  
0–30 4.9  
30–60 29.6  
60–85 30.9  
85–95 9.9  
95–120 19.8  
120–180 4.9
# விறைப்புத் தூக்கல்

## விறைப்பு கோணம்

பல நிமிர்ந்த ஆண்குறிகள் மேல்நோக்கி சுட்டிக்காட்டினாலும், நிமிர்ந்த ஆண்குறி எந்தத் திசையிலும் வளைவது பொதுவானது மற்றும் இயல்பானது. பல ஆண்குறிகள் வலது, இடது, மேல்நோக்கி, கீழ்நோக்கி அல்லது நேர் திசையில் வளைந்திருக்கும், அதை நிலைநிறுத்தியுள்ள சஸ்பென்சரி தசைநார் பதற்றத்தைப் பொறுத்து இருக்கும்.
# விறைப்புத் தூக்கல்

## விறைக்க இயலாமை

**விறைக்க இயலாமை** (*Erectile dysfunction*, **ED**) என்பது பாலுறவில் ஆண்குறியை விறைக்க அல்லது விறைப்பை நீட்டிக்க இயலாது உடலுறவு கொள்ள முடியாதிருத்தல் ஆகும்.  
ஆண்குறி விறைத்து எழுவது குருதி உள்ளேறி ஆண்குறிக்குள் இருக்கும் கடற்பஞ்சு போன்ற பாகங்களில் தங்குவதால் ஏற்படும் நீர்ம விசையால் ஆகும். பாலுணர்வு தூண்டுதலால் மூளையிலிருந்து ஆண்குறியிலுள்ள நரம்புகளுக்கு சமிக்ஞைகள் அனுப்பப்படுவதால் இவ்வாறு நிகழ்கிறது. இந்நிலையில் விறைப்பு ஏற்படாதிருக்குமேயானால் அது விறைக்க இயலாமை என்று குறிக்கப்படுகின்றது. இதற்கு பல காரணங்கள் உள்ளன; அவற்றில் ஒன்றாக குடிநீரில் ஆர்செனிக் கலந்து ஆண்குறியிலுள்ள பொட்டாசியம் கால்வாயில் மாற்றங்கள் நிகழ்வதும் உள்ளது. மற்ற முக்கிய காரணங்களாக குருதிக் குழலிய நோய்கள், நீரிழிவு நோய், நரம்புத்தொகுதி கோளாறுகள், இயக்குநீர் குறைபாடுகள் மற்றும் மருந்துகளின் பின்விளைவுகள் ஆகியன உள்ளன.  
உளவியல் சார் விறைக்க இயலாமையில் உடற்குறைபாடுகளாலன்றி எண்ணங்கள் அல்லது உளவியல் காரணங்களால் விறைத்தலோ பாலுறவோ கொள்ள இயலாதிருத்தல் ஆகும். இது வெகு அரிதாகக் காணப்பட்டாலும் இதனை குணமாக்க முடியும். பெரும்பாலும் மருந்து என்று வழங்கப்படும் ஆறுதல் மருந்துக்கு உளவியல் இயலாமை குணப்படும். விறைக்க இயலாமை ஒருவரின் ஆண்மையுடன் பார்க்கப்படுவதால் கடுமையான உளவியல் எதிர்வினைகளை ஏற்படுத்துகிறது.  
இவை விறைக்க இயலாமைக்கான சில பொதுவான உடலியல் காரணங்கள்:  
- மூளை மற்றும் நரம்புகளில் உள்ள பிரச்சனைகள்
- சுற்றோட்ட பிரச்சனைகள்
- ஹார்மோன் பிரச்சனைகள்
- இரண்டு குகைத் திசுக்கள் (corpora cavernosa) ஆண்குறியில் சிக்கல்கள்
- மருத்துவ சிகிச்சை மற்றும் அறுவை சிகிச்சையால் ஏற்படும் சிக்கல்கள்
- வாழ்க்கை முறை மாற்றம் மற்றும் முதுமை
# விறைப்புத் தூக்கல்

## கலாச்சாரம்

### கலவி மற்றும் கருவுறுதல் சின்னம்:

ஒரு நிமிர்ந்த ஆண்குறி கலையில் காட்டப்படும்போது, அது பெரும்பாலும் phallus என்று அழைக்கப்படுகிறது. சிற்றின்ப (பாலியல் உற்சாகமான) கலை மிக நீண்ட காலமாக ஃபாலஸ்களைக் காட்டுகிறது. விறைப்புத்தன்மை கொண்ட ஆண்களின் படங்கள் பழங்காலப் பொருட்களிலும் ஓவியங்களிலும் காட்டப்பட்டுள்ளது.  
நிமிர்ந்த ஆண்குறி ஆரோக்கியம் மற்றும் கருவுறுதல் (உயிர் கொடுக்கும் திறன்) ஆகியவற்றின் சின்னமாக அல்லது அடையாளமாக இருந்தது. ஜெர்மனியில் உள்ள ஒரு குகையில் Hohle Fels phallus கண்டுபிடிக்கப்பட்டது. இது சுமார் 28,000 ஆண்டுகள் பழமையான ஆண்குறி போல் செதுக்கப்பட்ட கல் ஒரு துண்டு என்று தொல்பொருள் ஆராய்ச்சியாளர்களால் நம்பப்பட்டது . (தொல்பொருள் ஆராய்ச்சியாளர்கள் என்பது மக்கள் விட்டுச் சென்ற விஷயங்களைத் தேடி கடந்த காலத்தை ஆய்வு செய்யும் விஞ்ஞானிகள்.) நான்காம் மில்லினியம் கி.மு. (4000-3001 B.C.), பண்டைய எகிப்தியர்கள் Min-ஐ இனப்பெருக்கத்தின் கடவுளாகவும், அனைத்தையும் உருவாக்குபவராகவும் வழிபட்டனர். நிமிர்ந்த ஆணுறுப்பைக் கொண்டதாக சிலைகள் மற்றும் சுவர் சிற்பங்களில் Min காட்டப்பட்டது.  
பண்டைய கிரேக்கர்கள் ப்ரியாபஸ் (Priapus) என்ற கடவுளை நம்பினர், அவர் எப்போதும் நிமிர்ந்து நிற்கும் மிகப்பெரிய ஆண்குறியைக் கொண்டிருந்தார். அவர் கால்நடைகள் (உணவு, பால், தோல் அல்லது கம்பளிக்காக மனிதர்களால் வளர்க்கப்படும் விலங்குகள்), பழ செடிகள் மற்றும் தோட்டங்கள் மற்றும் ஆண்களின் பாலின உறுப்புகளை பாதுகாப்பதாக கருதப்பட்டது. அவர் தீமையை விரட்டும் திறன் கொண்டவராகவும், மாலுமிகள், மீனவர்கள் மற்றும் பிறருக்கு நல்ல அதிர்ஷ்டம் தேவைப்படும் பாதுகாவலராகவும் காணப்பட்டார்.
ஒரு சுவரில் கண்டெடுக்கப்பட்ட ஒரு மாபெரும் நிமிர்ந்த ஆண்குறியுடன் கூடிய பிரியாபஸின் ஒரு ஃப்ரெஸ்கோ (சுவர் ஓவியம் வகை). இன்று, பாம்பீ இத்தாலியில் உள்ளது. இப்போது நேபிள்ஸில் உள்ள தேசிய தொல்பொருள் அருங்காட்சியகத்தில் உள்ள ஓவியம், கி.மு 89 க்கும் 79 கி.பி. இடையில் வரையப்பட்டதாக நம்பப்படுகிறது. ]]
# விறைப்புத் தூக்கல்

## கலாச்சாரம்

### லிங்க வழிபாடு

சிவலிங்கம் அல்லது லிங்கம் என்பதன் பொருள் அல்லது விளக்கம் சமீப காலமாக சர்ச்சைக்குரிய விஷயமாக மாறியுள்ளது. மகாபாரதம் மற்றும் புராணங்கள் போன்ற பழங்கால சமஸ்கிருத நூல்கள் லிங்கத்தை சிவபெருமானின் கருவறையாக அடையாளப்படுத்தும் கதைகளை விவரிக்கின்றன. நடைமுறையில் உள்ள இந்துக்கள் லிங்கத்தையும் யோனியையும் ஒன்றாகக் கருதுகின்றனர், இது ஆண் மற்றும் பெண் கொள்கைகளின் ஒற்றுமை மற்றும் அனைத்து இருப்புகளின் முழுமையையும் குறிக்கிறது.  
ரோஹித் தாஸ்குப்தாவின் கூற்றுப்படி, லிங்கம் இந்து மதத்தில் சிவனைக் குறிக்கிறது, மேலும் இது ஒரு ஃபாலிக் (phallic) சின்னமாகும் 19 ஆம் நூற்றாண்டிலிருந்து, தாஸ்குப்தா கூறுகிறார், பிரபலமான இலக்கியங்கள் லிங்கத்தை ஆண் பாலின உறுப்பாகக் குறிப்பிடுகின்றன. ஷைவிசத்தில் அவர்கள் பிரதிநிதித்துவப்படுத்தும் பாரம்பரிய சுருக்க மதிப்புகளுடன் முரண்படுகிறது, இதில் லிங்கம்-யோனி முழு உருவாக்கம் மற்றும் அனைத்து இருப்புகளிலும் ஆண் மற்றும் பெண் கொள்கைகளை குறிக்கிறது.
# பாகன் (மியான்மார்)

பாகன் அல்லது பகன் மியான்மரில் மண்தாலே பிரதேசத்தில் உள்ள பண்டைய நகரம். 9 முதல் 13 ஆம் நூற்றாண்டு வரை, பாகன் இராச்சியத்தின் தலைநகரமாக இருந்தது, பின்னர் நவீன மியான்மர் என்ற ஒருங்கிணைத்த பகுதியை உருவாக்கிய முதல் பேரரசு என்ற பெயரை பெற்றது. பாகன் இராச்சியம் உச்சத்தில் இருந்த பொழுது 11 மற்றும் 13 ஆம் நூற்றாண்டுகளுக்கு இடையில், 10,000 க்கும் மேற்பட்ட பெளத்த கோயில்கள், தூபிகள் மற்றும் மடாலயங்கள் ஆகியவை பாகன் சமவெளிகளில் கட்டப்பட்டன. இதில் 2,200 க்கும் மேற்பட்ட கோவில்கள் மற்றும் தூபிகள்(பகோடாக்கள்) இன்றும் உள்ளன.  
பாகன் தொல்பொருளியல் மண்டலம், மியான்மரின் முக்கிய சுற்றுலாத் தலமாக விளங்குகிறது. எந்தளவுக்கு என்றால் கம்போடியாவில் உள்ள அங்கோர்வாட் அளவுக்கு பாகனையும் விரும்பிப் பார்க்கிறார்கள்.
# பாகன் (மியான்மார்)

## வரலாறு

### 9 முதல் 13 வது நூற்றாண்டு வரை

பர்மிய வரலாற்றின் படி, பாகன் இரண்டாம் நூற்றாண்டில் நிறுவப்பட்டது, மேலும் கிமு 849 ஆம் ஆண்டில் மன்னர் பயின்பயாவால் கட்டமைக்கப்பட்டது. இவர் பாகன் வம்சாவழியின் 34 காவது வாரிசாக இருந்தார். இருப்பினும் பிரதான ஆராய்ச்சியாளர்களின் கூற்றுப்படி பாகன் ஒன்பதாம் நூற்றாண்டில் நடுப்பகுதியில் மிர்மான் மக்களால் உருவாக்கப்பட்டிருக்கலாம். அவர்கள் நாஞ்சோ இராச்சியத்தில் இருந்து இராவாதி பள்ளதாக்கிறகுள் வந்ததாக நம்பப்படுகிறது. 10 ஆம் நூற்றாண்டின் பிற்பகுதி வரை பியு நகரத்தின் மாநிலங்களில் ஒன்றாக இருந்தது, பர்மிய மக்களின் வளர்ச்சிக் காரணமாக பின்னர் ஆட்சி அதிகாரம் பர்மிய மக்களிடம் வந்தது.  
1044 ஆண்டு முதல் 1287 ஆண்டு வரையான காலப்பகுதியில் பாகன் தலைநகராகவும், பாகன் பேரரசின் அரசியல், பொருளாதார மற்றும் கலாச்சார மையமாகவும் இருந்தது. பகான் சமவெளிகளில் 104 சதுர கிலோமீட்டர் (40 சதுர மைல்) பரப்பளவில் 250 ஆண்டுகளுக்கு மேலாக, பாகனின் ஆட்சியாளர்களால் 10,000 ஆன்மீக நினைவுச் சின்னங்கள் (சுமார் 1000 தூபிகள், 10,000 சிறு கோவில்கள் மற்றும் 3000 மடாலயங்கள்) கட்டப்பட்டது. செழிப்பாக நகரம் வளர்ந்து, பெருமை பெற்றது. மதம் மற்றும் மதச்சார்பற்ற படிப்புகளுக்கு ஒரு பெருநகர மையமாக மாறியது, பாலி மொழியில் இலக்கணம் மற்றும் தத்துவ-உளவியல் (அபிதாமா) போன்ற ஊக்கத்தொகையோடு கூடிய படிப்புகளுக்கு சிறப்புப் பெற்றது இதோடு மேலும் பல பாடப் பிரிவுகள் நூல், ஒலியியல், இலக்கணம், ஜோதிடம், இரசவாதம், மருத்துவம் மற்றும் சட்ட ஆய்வுகள் ஆகியவற்றுக்கும் சிறப்புப் பெற்றது. இந்தியா, இலங்கை மற்றும் கெமர் நாடுகள் வரை இந்த நகரத்தின் புகழ் பரவி, துறவிகள் மற்றும் மாணவர்களை ஈர்த்தது.  
பாகன் கலாச்சாரத்தில் மதம் பெரும் ஆதிக்கம் செலுத்தியது. இது பியு சகாப்தத்தின் தொடர்ச்சியாக இருந்தது. அங்கு தேரவாத பௌத்தம் மற்றும் மஹாயான பௌத்தம் இரண்டும் மக்களால் பின்பற்றப்பட்டு இருந்தது. இது தவிர தாந்திரிக் புத்தமதம், பல்வேறு இந்து மதப் (சைவம், வைனவம்) பள்ளிகள், இது தவிர உள்ளூர் ஆன்மீக (நாட்) நம்பிக்கைகளும் இருந்தன. 11 ஆம் நூற்றாண்டின் முற்பகுதியில் இருந்து தேரவாத பௌத்தம்திற்கு மன்னரின் ஆதரவு கிடைக்கப் பெற்றதால் பௌத்த பாடசாலைகள் படிப்படியாக முதன்மையான மதமாக மாற வழிவகுத்தது, பிற மதங்கள் மற்றும் மரபுகள் அனைத்தும் படிப்படியாக குறைந்தது ஒரு கட்டத்தில் முழுமையாக மறைந்துவிட்டது.
# பாகன் (மியான்மார்)

## மேலும் பார்க்க

- மியான்மரில் பெளத்தமதம்
- மராக் யு
- மண்தாலே பிரதேசம்
- மண்டலை
# மண்தாலே பிரதேசம்

மண்தாலே பிரதேசம் முன்னர் மண்தாலேப் பகுதி மியான்மரின் ஒரு நிர்வாக பிரிவுப் பிராந்தியமாகும். இது நாட்டின் மையத்தில் அமைந்துள்ளது, மேற்கில் சாகிங் பகுதியையும், மகவே பகுதியையும், கிழக்கில் ஷான் மாநிலம், மற்றும் பகோ பகுதியையும் மற்றும் காயின் மாநிலத்தை தெற்கில் எல்லைகளாக அமைந்துள்ளது. இந்தப் பிரதேசத்தின் தலைநகரம் மண்தாலே ஆகும். இந்தப் பிராந்தியத்தில் நிர்வாக வசதிக்காக ஏழு மாவட்டங்களாக பிரிக்கப்பட்டுள்ளன. இவை மேலும் உட்பிரிவுகளாக 30 நகரங்கள் மற்றும் 2,320 வார்டுகள் மற்றும் கிராமப் பகுதிகளை கொண்டுள்ளது.  
மியான்மரின் பொருளாதாரத்தில் மண்தாலே மாநிலத்தின் பங்கு முக்கியமானது, இது தேசிய பொருளாதாரத்தில் 15% பங்களிக்கிறது. மண்தாலே பிரதேச அரசு நிர்வாகத்தின் கீழ் உள்ளது.
# மண்தாலே பிரதேசம்

## வரலாறு

மண்தாலே மாநிலத்தின் வரலாறு என்பது பர்மிய வரலாற்றின் பெரும்பகுதியை தவிர மேல் மியான்மார் வரலாற்றுடன் ஒத்ததாக உள்ளது. மண்தாலே பிரதேசத்தில் இருந்து தான் பர்மிய முழுவதம் ஆதிக்கம் செலுத்தக் கூடிய அரசியல் ஆதிக்கம் நிறைந்த தலைநகரமாக தோன்றியது. தற்போதைய நாட்டின் தலைநகரம், நய்பிடா, மற்றும் பர்மாவின் முன்னாள் அரச தலைநகரங்களான அவா, அமராபுரா, மண்டலை போன்ற பர்மிய நகரங்கள் இங்கு உள்ளன.  
திபெத்திய-பர்மிய் பயு பேசும் மக்கள் கிமு முதலாம் நூற்றாண்டின் ஆரம்பத்தில் மண்தாலே பகுதியை உள்ளடக்கிய மத்திய மியான்மரின் வறண்ட பகுதிகளை ஆதிக்கம் செலுத்திய முதல் வரலாற்று மக்கள். 9 ஆம் நூற்றாண்டின் ஆரம்பத்தில், யுன்னான்
பகுதியில் இருந்து வந்த நான்சோ இராச்சியம் ஒரு தொடர் போர்களில் மூலம் பயு இன மக்கள் அழிக்கப்பட்டனர். 9 ஆம் நூற்றாண்டில் யுன்னானில் இருந்து வந்து இப்பகுதியில் குடியேறிய பர்மயர்கள், கிமு 849 ஆம் ஆண்டில் தங்கள் சொந்த நகரமான பகன் நகரத்தை நிறுவினர். பகன் வம்சாவழியினர் படிப்படியாக அடுத்த இரண்டு நூற்றாண்டுகளில் மியான்மரின் மைய மண்டலத்தை ஆதிக்கம் செலுத்தத் தொடங்கினர், சுமார் 11 ஆம் நூற்றாண்டின் பிற்பகுதியில், இன்றைய மியான்மர் முழுவதுமே அவர்கள் கட்டுப்பாட்டில் வந்தது. பகன் மன்னர்களின் ஆதரவுடன் பர்மிய மொழி மற்றும் எழுத்துக்கள் பெரும் ஆதரவையும் வளர்ச்சியும் பெற்றது.  
கிமு 1287 ஆம் ஆண்டில் பகன் இராச்சியம் மங்கோலியர்கள் வசம் வீழ்ச்சியடைந்தது. பின்னர் மத்திய மியான்மரின் சில பகுதிகள்
தொடர்ச்சியாக பல ஆட்சியாளர்களால் கட்டுப்படுத்தப்பட்டன: மங்கோலியர்கள் (1287-c.1303), மயின்சாங் (1298-1313), பின்யா (1313-1364), மற்றும் சாகாங் (1315-1364). கிமு 1364 ஆம் ஆண்டில், பர்மிய ஷான் வம்ச மன்னர்களால் தலைமை தாங்கப்பட்ட அவா இராச்சியம் அனைத்து மத்திய மியன்மாரையும் ஒருங்கிணைத்தது. மத்திய மியான்மர் கிமு 1527 வரை அவாவின் கட்டுப்பாட்டின் கீழ் இருந்தது, மற்றும் மோன்ஹின் (1527-1555) ஷான்ஸ் கீழும் இருந்தது. பர்மிய இலக்கியம் மற்றும் கலாச்சாரம் இந்த சகாப்தத்தில் வளர்ந்தது. மத்திய மியான்மர் கிமு 1555 முதல் 1752 வரை தாங்கோ இராச்சியத்தின் பகுதியாக இருந்தது. இப்பகுதியின் சில பகுதிகள் பெகு (பெகுவின் மோன்ஸ்) (1752-1753) வீழ்ந்தது. திசம்பர் 1885 வரை மூன்றாவது ஆங்கில-பர்மிய போரில் அப்போதைய மேல்ப் பகுதி மியான்மர் எல்லையை இழந்தபோது கோன்பாங் வம்சம் இப்பகுதியை ஆட்சி செய்தது.
# மண்தாலே பிரதேசம்

## நிர்வாகப் பிரிவுகள்

மண்தாலே மாநிலத்தில் உள்ள 31 நகரங்களும் நிர்வாக வசதிக்காக கீழ்வரும் ஏழு மாவட்டங்களாக பிரிக்கப்பட்டுள்ளது.  
- கயாக்சி மாவட்டம்
- மண்தாலே மாவட்டம்
- மீகிடிலா மாவட்டம்
- மயிங்யன் மாவட்டம்
- நயாங்-யு மாவட்டம்
- பயின் ஓ லவின் மாவட்டம்
- யமிதின் மாவட்டம்
# மண்தாலே பிரதேசம்

## மேலும் பார்க்க

- மியான்மரில் பெளத்தமதம்
- மராக் யு
- பாகன் (மியான்மார்)
# வான் உச்சி தொலைநோக்கி

தொலைநோக்கி]]
மற்றும் வான் உச்சி தொலைநோக்கி]]  
**வான் உச்சி தொலைநோக்கி** (**zenith telescope**) என்பது தொலைநோக்கியின் ஒரு வகையாகும். நேராக வான் உச்சியை நோக்கியோ அல்லது வான் உச்சிக்கு அருகிலோ பார்க்க உதவும் வகையில் இத் தொலைநோக்கி வடிவமைக்கப்பட்டுள்ளது. இது, நட்சத்திரங்களின் நிலையைத் துல்லியமாக நோக்கிடவும், பொதுவாக தொலைநோக்கிகளை எளிமையாக நிறுவிடவும் அல்லது இரண்டிற்கும் உதவுகிறது.  
செம்மையான (classic) வான் உச்சி தொலைநோக்கியானது மட்டமாக்கும் திருகுகளைக்கொண்டு நிறுத்தப்பட்ட கிடை-குத்துத் அச்சமைப்பினைக் (altazimuth mount) கொண்டுள்ளது. தொலைநோக்கியானது மிகவும் துல்லியமான நிலைகளையும், கண்ணருகு வில்லையுடன் (eyepiece) இணைக்கப்பட்ட திருகு அளவியும் கொண்டது. வான் உச்சி தூரங்களிலுள்ள சிறிய மாற்றங்களை அளக்கவும், வானியல் சார் அட்சரேகைகளைக் கண்டறியவும் உதவுகிறது.  
மான்யுமெண்ட் டு தி கிரேட் ஃபையர் ஆஃப் லண்டன் (Monument to the Great Fire of London) என்ற இடத்திலுள்ள வான் உச்சி தொலைநோக்கிகளும், 1980 ல் வடதுருவத்தில் நிறுவப்பட்ட மிகவும் துல்லியமான வான் உச்சி தொலைநோக்கிகளும் சில வான் உச்சி தொலைநோக்கிகளின் வகைகள் ஆகும். நாசா சுற்றுப்பாதை சிதைபொருள் வானாய்வக (NASA Orbital Debris Observatory) வான் உச்சி தொலைநோக்கி மற்றும் 6 மீட்டர் விட்டம் கொண்ட பெரிய வான் உச்சி தொலைநோக்கி (Large Zenith Telescope) ஆகியவை வான் உச்சி தொலைநோக்கிகளுக்கு சில உதாரணங்கள். இவ்வகை தொலைநோக்கிகளில் திரவ ஆடிகள் பயன்படுத்தப்படுகின்றது.
# வான் உச்சி தொலைநோக்கி

## மேலும் பார்க்க

- தொலைநோக்கி
# சிறகம் (வியட்நாம்)

மூன்றாம் ஆட்சி அடுக்கில் வியட்நாம் 1,581 சிறகங்களாகவும் 603 நகரியங்களாகவும் 8,978 குமுகங்களாகவும் பிரிக்கப்பட்டுள்ளது. சிறகம் (*பூவோங்*), நகரியம் (*தித்திரான்*) குமுகம் (*சா*) (*thị trấn*) ஆகியவை சம மூன்றாம் அடுக்கு ஆட்சி அலகுகளாகும்.  
மூன்றாம் ஆட்சி அலகாக **சிறகம்** *(Ward)* நகர மாவட்டத்துக்கோ அல்லது மாகாண நகரத்துக்கோ அல்லது நகரியத்துக்கோ உறுப்பாகச் செயல்படும்.
# சிறகம் (வியட்நாம்)

## நிலவரம்

அன்மையில், நகரகப் பகுதிகளையும்f குடும்பங்கலையும் மேலாண்மை செய்தல் எளிதாக அமைய, ஒவ்வொரு சிறகமும் அணுக்கங்களாக பிரிக்கப்பட்டுள்ளது; அணுக்கம் என்பது மக்களின் அணிதிரளல் ஆகும்.  
ஓ சி மின் நகர் 259 சிறகங்களையும் கனாய் நகர் 147 சிறகங்களையும் கொண்டுள்ளன.
# குமுகம் (வியட்நாம்)

வியட்நாமில் மூன்றாம் அடுக்கு ஆட்சிப் பிரிவுகளில், 1,581 சிறகங்களும், 603 நகரியங்களும் 8,978 குமுகங்களும் அமைகின்றன.சிறகம் (*பூவோங்*), குமுக மட்ட நகரியம், (*தித்திரான்*), ஊரக்க் குமுகமும் ( Chữ nôm:社) ஆகியவை சமத் தகுதியுள்ள மூன்றாம் அடுக்கு ஆட்சிப் பிரிவுகளாகும்.  
**ஊரகக் குமுகம்** *(Rural Commune)* மாகாண நகரத்துக்கோ ஊரக நகரியத்துக்கோ அல்லது ஊரக மாவட்டத்துக்கோ கட்டுபாட மூன்றாம் அடுக்கு ஆட்சிப் பிரிவாகும்.
# குமுகம் (வியட்நாம்)

## நிலவரம்

குமுகம், தாக்லாக் மாகாணம்.]]
சில சிற்றூர்கள் ஆட்சி சார்ந்த குமுகங்களாக அமைவதில்லை.  
வியட்நாமில் 2008 திசம்பர் 31 இன் நிலவரப்படி, 9,111 ஊரகக் குமுகங்கள் அமைந்தன. மற்ற மாகாண மட்ட ஆட்சி அலகுகளைவிட தாங்கோவா மாகாணத்தில் உயரெண்ணிக்கை ஊரகக் குமுகங்கள் (586) அமைந்தன. அதற்கடுத்து நிகேயான் மாகாணத்தில் 436 குமுகங்களும் கனாய் நகரில் 408 குமுகங்களும் அமைந்தன. தாநாங்கில் மிக்க் குறைவாக 11 ஊரகக் குமுகங்களே அமைந்தன. ஒன்றாக, கூடுதலான ஊரகக் குமுகங்கள் அமைந்த பின்வரும் பத்து மாகாணங்களில்— அதாவது, தாங்கோவா (586), நிகேயான் (436), கனாய் (408), தாய் பின் (267), பூத்தோ (251), காதின் (238), கை துவோங் (234), குவாங் நாம் (210), பாசு கியாங் (207), இலாங்சோன்(207) ஆகியவற்றில் மட்டும்— வியட்நாமில் உள் அனைத்து ஊரகக் குமுகங்களில் மூன்றில் ஒருபங்கைப் பெற்றுள்ளன. இம்மாகாணங்களில் மூன்று சிவப்பாற்றுக் கழிமுகப் படுகை வட்டாரத்திலும் அடுத்த மூன்று தோங்பாசுவிலும் (வடகிழக்கு வட்டாரம்) மற்ற மூன்று பாசுதிரங் போவிலும் (நடுவண் வடக்குக் கடற்கரை வட்டாரம்) இன்னும் ஒன்று நாம்திரங் போவிலும் (நடுவண் தெற்குக் கடற்கரை வட்டாரம்) அமைந்துள்ளன.  
அண்மைய வியட்நாமின் பொதுப் புள்ளியியல் அலுவலக தரவுகளின்படி, வியட்நாமில் 11164 மூன்றாம் மட்ட (குமுக மட்ட) ஆட்சிப் பிரிவுகள் உள்ளன.
# வியட்நாம் குமுக மட்ட ஆட்சிப் பிரிவுகள்

வியட்நாமில், மூவகை மூன்றாம் அடுக்கு ஆட்சிப் பிரிவுகள் அமைகின்றன:குமுகம் , நகரியம்/பேரூர் ，சிறகம் (. வியட்நாமில் ஊரக்க் குமுகம் சா எனவும் நகரகக் குமுகம் தித்திரான் எனவும் அழைக்கப்படுகிறது. என்றாலும், மாகாணத் தகுதியுள்ள பெரிய நகரகங்கள் சிறகங்களாகப் பிரிக்கப்படும். இவை பூவோங் என அழைக்கப்படும்.  
2008 ஆம் ஆண்டு திசம்பர் 31 இன் நிலவரப்படி வியட்நாமில், நகரியங்களையும் சிறகங்களையும் தவிர, 9,111 குமுகங்கள் நிலவுகின்றன. ஒவ்வொரு குமுகமும் பேரூர்களையும் ஊர்களையும் கொண்டுள்ளன; ஆனால், சிறகங்களும் குமுக மட்ட நகரியங்களும் (பெரும்பாலும் நகரக மாவட்டங்களில்) மேலும் அணுக்கங்களாகவும் பிரிக்கப்படுகின்றன. இவை ஊரக்க் குமுகங்களில் இருந்து வேறுபட்டனவாகும்.  
2008 ஆம் ஆண்டு திசம்பர் 31 இன் நிலவரப்படி, வியட்நாமில், 11,112 நகரியங்களும் சிறகங்களும் உட்பட, குமுக மட்டப் பிரிவுகள் உள்ளன. தாங்கோவா மாகாணம் உயரெண்ணிக்கை குமுகங்களைப் பெற்றுள்ளது. இதில் 637 குமுக மட்ட ஆட்சிப் பிரிவுகள் உள்ளன.
# வியட்நாம் குமுக மட்ட ஆட்சிப் பிரிவுகள்

## வரலாற்றுப் பாத்திரம்

வியட்நாம் குடியரசின் இரண்டாம் குடியாட்சியின்போது ஒவ்வொரு குமுகத்துக்கும் ஒரு மாவட்டத் தலைவர் அமர்த்தப்படுவார். இவர்கள், காவல் தலவர், குமுக்க் கருவூலத் தலைவர், ஆட்சியியல் அலுவலர்கள், பொதுப்பணி அலுவலர்கள் ஆகிய பிற தலைவர்களை ஒருங்கிணைத்து குமுக மன்றங்களை அமைப்பர். குமுகத்தின் உடல்நலம், கல்வி உட்பட, பல பொறுப்புகளைக் குமுக மன்றம் வகிக்கிறது.
# பொக்காரா பள்ளத்தாக்கு

**பொக்காரா பள்ளத்தாக்கு **(Pokhara Valley)நேபாளத்தின் மலைப்பாங்கான பகுதியின் இரண்டாவது பெரிய பள்ளத்தாக்கு ஆகும். இது நேபாளத்தின் கண்டகி பிரதேசத்தில் காஸ்கி மாவட்டத்தில் உள்ளது. பொக்காரா மற்றும் லெக்நாத் ஆகியவை இந்தப் பள்ளத்தாக்கில் உள்ள நகரங்கள் ஆகும். காத்மாண்டு சமவெளி பள்ளத்தாக்கின் மேற்காக 203 கிலோ மீட்டர் (126 மைல்கள்) தொலைவில் கண்டகி மண்டல<nowiki/>த்தில்அமைந்துள்ளது. பொக்காரா நகரமானது நேபாளத்தின் முக்கிய நகரங்களில் ஒன்றாகும். காத்மாண்டு சமவெளியைப் போல இந்தப் பகுதியும் மண்ணின் களித்தன்மையும், திரவமாக்கும் திறனின் காரணமாகவும் எளிதில் நிலநடுக்கத்திற்கு இலக்காகும் பகுதியாகும்.
# பொக்காரா பள்ளத்தாக்கு

## சுற்றுலா

பொக்காரா, நேபாளத்தில் உள்ள மிக பிரபலமான சுற்றுலாத் தலங்களில் ஒன்றாகும்.பல சுற்றுலா பயணிகள் இமயமலைத் தொடரைப் பார்ப்பதற்காகவும், இங்குள்ள ஏரிகளைப் பார்ப்பதற்காகவும் பொக்காரா பள்ளத்தாக்குக்கு வருகிறார்கள்.பொக்காரா படகு சவாரி, மலையேற்றம், நீர்ச்சறுக்கு விளையாட்டு போன்றவற்றிற்கும்கூட பிரபலமானது ஆகும். மேலும், பல விதமான செயல்களின் (நடத்தல், தவழ்தல், நீந்துதல், மலையேறுதல் போன்ற செயல்கள்) கூட்டான தீர விளையாட்டான கேனோயிங் மற்றும் கயிறு கட்டி குதிக்கும் விளையாட்டு (பங்கி குதித்தல்) ஆகிய விளையாட்டுகளும் இங்கு பிரபலமானவையாகும். நேபாள சுற்றுலா வாரியத்தின் தகவலின் படி 2009 ஆம் ஆண்டில் பொக்காரா வருகை தந்த சுற்றுலாப் பயணிகள் எண்ணிக்கை 203,527 ஆகவும், அதே ஆண்டில் நேபாளம் வந்தசர்வதேச சுற்றுலா பயணிகள் எண்ணிக்கை 509,956 ஆகவும் இருந்துள்ளது. இந்த எண்ணிக்கை ஒவ்வோர் ஆண்டும் அதிகரித்து வருகிறது.
# பொக்காரா பள்ளத்தாக்கு

## சுற்றுலா

### ஏரிகள்

பொக்காரா பள்ளத்தாக்கில் உள்ள பல ஏரிகளில் பெவா ஏரி மிகப்பெரிய ஏரியாக உள்ளது. இந்த ஏரி நேபாளத்தின்இரண்டாவது மிகப்பெரிய ஏரியுமாகும். இந்த ஏரியானது பொக்காரா பள்ளத்தாக்கு, சாரங்காட், மற்றும் காஸ்கிகாட் போன்ற பகுதிகளை உள்ளடக்கியது. மச்சப்புச்ரே (மீனின் வால்) மலையின்பிரதிபலிப்பினை இந்த ஏரியில் காணலாம். இந்த ஏரியில் பல சுற்றுலாப் பயணிகள் படகு சவாரி மற்றும் மீன்பிடித்தல் போன்ற பொழுதுபோக்குகளில் ஈடுபட்டு மகிழ்கின்றனர். பெவா ஏரியின்மற்றொரு முக்கிய ஈர்ப்பாக, ஏரியின் மத்தியில் ஒரு தீவினைப் போன்று காணப்படும் இரண்டு அடுக்கு பராகி பகவதி கோயில்அமைந்துள்ளது.பெவா ஏரியைத் தவிரவும், பெக்னாஸ் ஏரி பொக்காரா பள்ளத்தாக்கின் மற்றுமொருபுகழ்பெற்ற ஏரியாகும். பெக்னாஸ் ஏரியானது650 மீ உயரத்தில், 3 சதுர கிலோ மீட்டர் பரப்பளவை உள்ளடக்கியதாகும்.
# பொக்காரா பள்ளத்தாக்கு

## சுற்றுலா

### குகைகள்

பொக்காரா பள்ளத்தாக்கின் அதிகமான சுற்றுலாப் பயணிகளைக் கவரும் இடங்களில் மகேந்திரா குகையும் ஒன்றாகும். இந்தக் குகையானது பாடுலேசாவ்ர் என்ற சிறிய நகரத்தில் அமைந்துள்ளது. மகேந்திரா குகை என்பது மறைந்த நேபாள அரசர் மகேந்திர பீர் பிக்ராம் சா தேவ் என்பவரின் நினைவாகப் பெயர் சூட்டப்பட்டுள்ளது. இந்தக் குகையானது ஒரு இயற்கையான சுரங்கம் போன்று அமைந்துள்ளது. இந்தக் குகைக்குள் ஒருவர் நடந்து செல்லும் போது குகையின் பக்கச்சுவர்களில் சுண்ணாம்புப் பாறைகள் போன்ற பலவிதப் பாறைகளைக் காணலாம். இந்தச் சுண்ணாம்புப் பாறைகளில் ஒளியானது படும்போது மின்னக்கூடிய தன்மை கொண்டவையாகும். நேபாளத்தின் இருள் நிறைந்த நோக்குமிடங்களுள் ஒன்றான மகேந்திரா குகையானது சுற்றுலாவாசிகளுக்கு இருளில் கண்டறியும் வாய்ப்பைத் தரும் குகையாக உள்ளது. வௌவால்களின் இயற்கையான வாழிடமாக உள்ள வௌவால் குகையானதும் பார்வையிடுவதற்குத் தகுதியான மற்றொரு இடமாகும். இந்தக் குகை மகேந்திரா குகையிலிருந்து 10 நிமிட நடை துாரத்தில் அமைந்துள்ளது. வௌவால் குகையானது 150 மீ நீளமும் மற்றும் 25&nbsp; அடி உயரமும் கொண்டதாகும். இந்தக் குகையின் நுழைவு வாயிலானது மிகவும் குறுகியதாகவும், உள்பகுதியானது போதுமான அளவிற்கு அகலமானதாகவும் உள்ளது. 15 ஆயிரம் வகையிலான வௌவால் இனங்கள், இந்தக் குகையின் முக்கிய சிறப்பம்சம் ஆகும். யானைத் தும்பிக்கைகள் மற்றும் கடவுளர்களின் படங்களை குகையின் உட்புறச் சுவர்களில் காணலாம்.
# பொக்காரா பள்ளத்தாக்கு

## சுற்றுலா

### சர்வதேச மலை அருங்காட்சியகம்

ஒவ்வொரு ஆண்டும் எழுபதாயிரத்திற்கும் மேற்பட்ட உள்நாட்டு மற்றும் சர்வதேச சுற்றுலாப்பயணிகள் சர்வதேச மலைக் காட்சியகத்தைப் பார்வையிடுகின்றனர். இந்த அருங்காட்சியகத்தின் பதிவுருக்கள், ஆவணங்கள் உலகெங்கிலுமுள்ள மலைகளின் கடந்த கால மற்றும் நிகழ்கால வளர்ச்சி குறித்த தகவல்களைக் கொண்டுள்ளது. இந்த அருங்காட்சியகம் மகா இமயமலையின் அரங்கம், புகழ் பெற்ற மலைகளின் அரங்கம், உலக மலைகளின் அரங்கம் மூன்று காட்சியக அரங்குகளைக் கொண்டுள்ளது. இந்த அரங்கங்கள், நேபாள மக்களின் மரபு வழிக் கலாச்சாரங்கள் மற்றும் மதிப்புகளை குறிப்பிடும்வகையில் புகழ்பெற்ற சிகரங்கள், மலையேறுபவர்கள், மலைவாழ் மக்களின் கலாச்சாரம், வாழ்க்கை முறை, உயிரின வகைகள் மற்றும் மண்ணியல் போன்றவை குறித்த விவரங்களைத் தருகிறது.
# யங்கோன் பிரதேசம்

**யங்கோன் பிரதேசம்** (*Yangon Region*, முன்னர் ரங்கூன் பகுதி) மியான்மரின் ஒரு நிர்வாக பிரிவுப் பிராந்தியம் அல்லது மாநிலமாகும். இது கீழ் மியான்மரின் மையப்பகுதியில் அமைந்துள்ளது. இந்தப் பகுதி வடக்கு மற்றும் கிழக்கில் பாகோ பகுதியையும், தெற்கே மார்டாபன் வளைகுடாவையும், மேற்கில் அயெய்வரிடி பகுதியையும் எல்லைகளாகக் கொண்டுள்ளது.  
யங்கோன் மாநிலத்தின் தலைநகரமான யங்கோன் நகரம் முன்னாள் தேசிய தலைநகரமாகவும், நாட்டின் மிகப்பெரிய நகரமாகவும் உள்ளது. நாட்டின் மிக நன்கு வளர்ச்சியடைந்த பகுதியாகவும் பிரதான சர்வதேச நுழைவாயிலாகவும் உள்ளது.
இந்த மாநிலத்தின் பரப்பளவு 10,170 கி.மீ. (3,930 சதுர மைல்). .
# யங்கோன் பிரதேசம்

## வரலாறு

வரலாற்று ரீதியாக இப்பகுதி முழுவதும் மொன் இன மக்கள் வாழ்ந்த பகுதியாக இருந்தது. அரசியல் ரீதியாக, இந்தப் பகுதி 1057 ஆண்டுக்கு முன்னதாக மொன் இராச்சியங்களால் கட்டுப்படுத்தப்பட்டது. 1057 ஆண்டுக்குப் பின்னர், சில விதிவிலக்குகளுடன், வடக்கில் பர்மன் இராச்சியங்கள் கட்டுப்பாட்டில் இருந்தன. 13 ஆம் நூற்றாண்டு முதல் 16 ஆம் நூற்றாண்டுகள் வரையும் (1287-1539) 18 ஆம் நூற்றாண்டில் சிறிது காலமும் (1740-1757), இந்தப் பிராந்தியத்தின் கட்டுப்பாடு பகோ அடிப்படையிலான மொன் இராச்சியத்தின் வசம் திரும்பியது. தான்லின் (சிரியாம்) மற்றும் அதன் சுற்றியுள்ள பகுதிகளும் 1599 முதல் 1613 ஆண்டு வரை
போர்த்துகீசியர்கள் கட்டுப்பாட்டில் இருந்தது. பல நூற்றாண்டுகளாக, கீழ் மியான்மரில் 18 ஆம் நூற்றாண்டின் மத்திய காலம் வரை மிக முக்கிய துறைமுக நகரமாக தன்லின் விளங்கியது. பின்னாளில் மன்னர் ஆலாங்பாயா ஆற்றின் ஓரத்தில், டகான் என்ற பெயரில் அமைந்த மிகப்பெரிய சவேடகன் அடுக்குத் தூபி அருகே ஒரு சிறிய கிராமத்தைத் தேர்ந்தெடுத்து விரிவுபடுத்திய பின்னர் தன்லினின் புகழ் குறையத் தொடங்கியது.  
முதல் ஆங்கிலோ-பர்மிய போரில் (1824-1826) ஆங்கிலேயர் முதன்முதலாக யங்கோனைக் கைப்பற்றினர், ஆனால் போருக்குப் பிறகு பர்மாவின் நிர்வாகத்தைத் அவர்களிடமே திருப்பிக் கொடுக்கப்பட்டது. பிரித்தானியப் பேரரசு இரண்டாம் ஆங்கில-பர்மிய போரில் 1852 ஆம் ஆண்டில் யங்கோன் மற்றும் கீழ் பர்மாவை கைப்பற்றியது. பின்னர் பர்மாவின் வர்த்தக மற்றும் அரசியல் மையமாக யங்கோன் நகரை மாற்றியது. யங்கோன், பிரித்தானிய பர்மா மற்றும் ஹந்தாவாடி மாகாணத்தின் தலைநகரமாகவும் இருந்தது, இப்பகுதி இன்று யங்கோன் மற்றும் பகோ பிரிவுகளை உள்ளடக்கியுள்ளது. பிரித்தானிய பர்மிய அரசு வேலைசெய்வதற்காக இந்தியாவில் இருந்து தொழிலாளர்களையும் மற்றும் பொது ஊழியர்களையும் யங்கோனிற்கு அழைத்து வந்தது. பின்னாளில் 1930 ஆண்டில் யங்கோன் முழுவதும் இந்தியர்களால் நிறைந்திருந்தது மேலும் பர்மியர்களின் எண்ணிக்கை மூன்றில் ஒரு பகுதியாக குறைந்து விட்டது. முதலாம் உலகப் போர் மற்றும் இரண்டாம் உலகப் போருக்கு இடையில், யங்கோன் நகரம் பர்மிய தேசியவாத இயக்கத்தின் மையமாக இருந்தது. ஆங் சான், யு நு, ஊ தாண்ட் மற்றும் நீ வின் போன்ற பல எதிர்கால பர்மிய அரசியல் தலைவர்கள் அனைவரும் ஒரே நேரத்தில் ரங்கூன் பல்கலைக்கழக மாணவர்களாக இருந்தனர். யங்கோன் பிராந்தியம் ஏப்ரல் 1942 முதல் மே 1945 வரை சப்பானின் ஆக்கிரமிப்பின் கீழ் இருந்தது.  
சனவரி 1948 ஆண்டில் மியன்மார் ஐக்கிய இராச்சியத்திடமிருந்து சுதந்திரம் பெற்றப் பிறகு, ஹந்தாவாடி மாகாணமானது அதன் தலைநகரமாக யங்கோனைக் கொண்டு பெகு (பகோ) பிரிவு என மறுபெயரிடப்பட்டது. 1964 ஆம் ஆண்டில், யங்கோன் மாகாணம் பகோ மாகாணத்திலிருந்து பிரிந்தது. பகோ மாகாணத்தின் தலைநகர் யங்கோன்னில் இருந்து பகோவிற்கு மாற்றப்பட்டது. சூன் 1974 ஆண்டில், ஹந்தாவாடி மற்றும் ஹம்வாபி நகரங்கள் பகோ பிரிவிலிருந்து யங்கோன் பிரிவுக்கு மாற்றப்பட்டன.
# யங்கோன் பிரதேசம்

## மேலும் பார்க்க

- மண்தாலே பிரதேசம்
- மராக் யு
- பாகன் (மியான்மார்)
- மியான்மரில் பெளத்தமதம்
# பக்தபூர்

**பக்தபூர்** (Bhaktapur) , (மாற்று பெயர்கள்: குவாபா தேசம் ( ख्वप देस) மற்றும் பாத்கவுன்), இதனை பக்தர்களின் நகரம் என்றும் அழைப்பர். இந்நகரம் காத்மாண்டு சமவெளிவின் கிழக்கில், நேபாளத்தின் தேசியத் தலைநகரான காட்மாண்டிலிருந்து எட்டு மைல் தொலைவில், பாக்மதி மாநிலத்தின் பக்தபூர் மாவட்டத்தில் உள்ளது.  
மத்திய வளர்ச்சி பிராந்தியத்தின், பாக்மதி மண்டலத்தில் அமைந்த எட்டு மாவட்டங்களில் ஒன்றான பக்தபூர் மாவட்டத்தின் நிர்வாகத் தலைமையிடமாக பக்தபூர் நகரம் உள்ளது. பத்து நகராட்சி மன்ற உறுப்பினர்கள் கொண்ட நகராட்சிக் குழு, பக்தபூர் நகராட்சியை நிர்வகிக்கிறது.  
தொன்மையான பக்தபூர் நகரத்தில், நேபாளத்தின் உலகப் பாரம்பரியக் களங்களில், இரண்டு பக்தபூரில் உள்ளது. அவைகள்: பக்தபூர் நகர சதுக்கம் மற்றும் சங்கு நாராயணன் கோயில் ஆகும்.  
இந்நகரம் கடல் மட்டத்திலிருந்து 2500 அடி உயரத்தில் உள்ளதால், தட்ப-வெப்ப நிலை அதிக குளிரும், வெப்பமும் இன்றி சீராக உள்ளது.
# பக்தபூர்

## வரலாறு

காத்மாண்டு சமவெளியின் நேவாரிகளின் மூன்று இராச்சியங்களில் பக்தபூர் இராச்சியம் மிகப் பெரிதாகும். நேவார் மல்ல வம்ச மன்னர்களின் இராச்சியத்தின் தலைநகராக பதினைந்தாம் நூற்றாண்டு முடிய பக்தபூர் நகரம் விளங்கியது.
# பக்தபூர்

## வரலாறு

### போர்கள்

மல்லர் வம்சத்தின் செயப்பிரகாசு மல்லாவிற்கும், கோர்க்க மன்னர் பிரிதிவி நாராயணன் ஷாவிற்கும் இடையே 1767ல் நடைபெற்ற கீர்த்திபூர் போரிலும், பக்தபூர் மன்னர் ஜெயப்பிரகாஷ் மல்லா தோற்றார். எனவே காத்மாண்டு சமவெளியில் இருந்த மூன்று முக்கிய நகரங்களான காட்மாண்டு, லலித்பூர் மற்றும் பக்தபூர் நகரமும், அதனுடன் இணைந்த கிராமப்புற பகுதிகளும் கோர்க்காலிகளின் மன்னர் பிரிதிவி நாராயணன் ஷாவின் ஆளுகையின் கீழ் சென்றது. .
# பக்தபூர்

## மக்கள் தொகை பரம்பல்

2011 நேபாள மக்கள் தொகை கணக்கெடுப்பின் படி, பக்தபூர் நகரத்தின் மக்கள் தொகை 83,658 ஆகும்.  
இந்நகரத்தில் பெரும்பாலனவர்கள் நேவார் மக்கள் ஆவார். இந்நகரத்தில் நேவாரி மொழி மற்றும் நேபாள மொழி அதிக பேசப்படுகிறது. மக்களில் பெரும்பான்மையோர், இந்து மற்றும் பௌத்தர்களாக உள்ளனர். பெரும்பாலன மக்கள் இதன் அருகே அமைந்த நகரங்கள் காட்மாண்டு மற்றும் லலித்பூர் ஆகும்.  
பக்தபூர் நகரம், பண்டைய நேபாள நாட்டின் பண்பாடு, கட்டிடக்கலை, வரலாற்று நினைவுச் சின்னங்கள், கலைப்பொருட்கள், மட்பாண்டம், நெசவு, கோயில்கள், குளங்கள், சமயத் திருவிழாக்களை கொண்டதால், வெளிநாட்டுச் சுற்றுலாவினரை ஈர்க்கும் இடமாக உள்ளது.
# பக்தபூர்

## குறிப்பிடத்தக்க தலங்கள்

அகலப் பரப்புக் காட்சி]]
, ஆண்டு 2004]]
# பக்தபூர்

## குறிப்பிடத்தக்க தலங்கள்

### பக்தபூர் நகரச் சதுக்கம்

, 2014]]  
பக்தபூர் நகரத்தில் தொன்மையான அமைந்த பக்தபூர் நகர சதுக்கம், **தௌமதி சதுக்கம்**, **தத்தாத்திரேயர் சதுக்கம்**, **மட்பாண்ட சதுக்கம்** என நான்கு சதுக்கங்களைக் கொண்டது. காத்மாண்டு சமவெளியில், வெளிநாட்டுச் சுற்றலாப் பயணிகளை அதிகம் ஈர்க்கும் இடம் பக்தபூர் நகர சதுக்கமாகும். காத்மாண்டு சமவெளியில் உள்ள நான்கு உலகப் பாரம்பரியக் களங்களில் இதுவும் ஒன்று.  
மல்ல வம்சத்தின் யட்ச மல்லர் என்ற மன்னர் 1427இல் கட்டிய அழகிய மரச்சிற்பங்களுடன் கூடிய பக்தபூர் அரண்மனை 55 மரச்சன்னல்கள் கொண்டது. மன்னர் ரஞ்சித் மல்லர் என்பவர் எழுப்பிய பக்தபூர் அரண்மனையின் தங்கக் கதவுகளில், காளி, கருடன், தேவலோக தேவதைகளின் உருவங்கள் பொறிக்கப்பட்டுள்ளது. பக்தபூர் மன்னரின் அரண்மனையின் வலப்புறத்தில் அழகிய பசுபதிநாதரின் கோயில் உள்ளது.
# பக்தபூர்

## குறிப்பிடத்தக்க தலங்கள்

### நயாதபோலா கோயில்

பகத்பூர் நகரத்தில் தௌமதி சதுக்கத்தில், நயாதபோலா பௌத்தக் கோயில் ஐந்து நிலைகள் கொண்ட பகோடா அமைப்பில் கட்டப்பட்டுள்ளது. நேவாரி மல்ல வம்ச மன்னர் இப்பகோடாவை 1701 - 1702 காலத்தில் கட்டினார்.
# பக்தபூர்

## குறிப்பிடத்தக்க தலங்கள்

### பைரவநாதர் கோயில்

பக்தபூரில் மூன்றடுக்கு பகோடா பௌத்தக் கட்டிடக் கலையில் அமைந்த பைரவநாதர் கோயிலை, மல்ல வம்ச மன்னர் ஜெகத் ஜோதி மல்லர் கட்டினார்.
# பக்தபூர்

## குறிப்பிடத்தக்க தலங்கள்

### தத்தாத்ரேயர் கோயில்

கோயில், பக்தபூர்]]
சிவபெருமானின் அம்சான தத்தாத்ரேயருக்கு அர்பணிக்கப்பட்ட இக்கோயில், மூன்று அடுக்குகள் கொண்ட பகோடா வடிவில் உள்ளது. இக்கோயில் ஐம்பத்தி நான்கு மரச்சன்னல்கள், கலைநயமிக்க சிற்பவேலைபாடுகளுடன் கூடியது. இதனை மல்ல வம்சத்து யக்ச மல்லர் (கிபி 1428 - 1482) கட்டினார்.
# பக்தபூர்

## குறிப்பிடத்தக்க தலங்கள்

### சங்கு நாராயணன் கோயில்

திருமாலுக்கு அர்ப்பணிக்கப்பட்ட சங்கு நாராயணன் கோயில், பக்தபூரின் வடக்கில் ஆறு கிலோ மீட்டர் தொலைவில் உள்ளது. இக்கோயில் கிபி நான்காம் நூற்றாண்டில் கட்டப்பட்டதாகும். இக்கோயிலும் நேபாளத்தின் ஒன்பது உலகப் பாரம்பரியக் களங்களில் ஒன்றாகும்.
# பக்தபூர்

## குறிப்பிடத்தக்க தலங்கள்

### தா புக்கு (சித்த பொக்கரி) குளம்

தா புக்கு குளம், செவ்வக வடிவத்தில் அமைந்த பெரிய குளம். இது பக்தபூர் நகரத்தின் நுழைவு வாயில் உள்ளது. மல்ல வம்சத்தின் யட்ச மல்லர் கிபி பதினைந்தாம் நூற்றாண்டில் இக்குளத்தை நிறுவியதாக கருதப்படுகிறது.
# பக்தபூர்

## குறிப்பிடத்தக்க தலங்கள்

### கைலாஷ் மகாதேவர் சிலை

பக்தபூர் நகரத்தில் அமைந்த 143 அடி உயரத்தில் அமைந்த கைலாஷ் மகாதேவர் சிலை, உலகின் உயரமான சிவபெருமான் சிலையாகும். இச்சிலை செப்பு, சிமெண்ட், தாமிரம் மற்றும் இரும்பால் செய்யப்பட்டதாகும். இச்சிலையின் பணி 2004ல் துவக்கப்பட்டது. 21 சூன் 2012ல் பொதுமக்கள் பார்வைக்கு திறக்கப்பட்டது.
# பக்தபூர்

## நிலநடுக்கங்கள்

1934ஆம் ஆண்டின் நிலநடுக்கத்தால் பக்தபூர் நகர சதுக்கம் சேதமடைந்தது. 1934 நிலநடுக்கதிற்கு முன்னர் மூன்று தொகுதிகளுடன் கோயில்கள் இருந்தது. 1934 நிலநடுக்கத்தில் 99 வாசல்களுடன் இருந்த பக்தபூர் அரண்மனை 6 வாசல்களுடன் மட்டுமே எஞ்சியிருந்தது.  
25 ஏப்ரல் 2015 அன்று காலை 11.56 மணியளவில் ஏற்பட்ட 7.8 ரிக்டர் அளவிலான நிலநடுக்கத்தில், பக்தபூர் நகரத்தின் பண்டைய கோயில்கள், அரண்மனைகள், நினைவுச் சின்னங்கள் கடும் சேதமடைந்தது. இதில் பெரும் சேதமடைந்த உலகப் பாரம்பரியக் களமான பக்தபூர் நகரச் சதுக்கமும் ஒன்றாகும்.
# பக்தபூர்

## விழாக்கள்

பக்தபூர் நகர மக்களின் முக்கிய திருவிழாக்கள் தீபாவளி, ஹோலி, மகரசங்கராந்தி, நேபாள புத்தாண்டு மற்றும் சிறீ பஞ்சமியாகும்.
# பக்தபூர்

## பிரபல கலாசாரத்தில்

லிட்டில் புத்தா எனும் ஹாலிவுட் திரைப்படத்தின் சில காட்சிகள் பக்தபூர் நகரத்தில் படமெடுக்கப்பட்டது. மேலும் பாலிவுட்டின் இந்தி மொழி ஹரே ராம ஹரே கிருஷ்னா மற்றும் பாபி திரைப்படங்களின் சில காட்சிகள் பக்தபூர் நகரத்தில் படமெடுக்கப்பட்டது..
# பக்தபூர்

## இதனையும் காண்க

- பக்தபூர் போர்
- கீர்த்திப்பூர் போர்
- மல்லர் வம்சம்
- நேவார் மக்கள்
- கோர்க்கா நாடு
- பிரிதிவி நாராயணன் ஷா
- நேபாள இராச்சியம்
- நேபாள நகரங்கள்
- நேபாளத்தின் உலகப் பாரம்பரியக் களங்கள்
# டேஜியோன்

**டேஜியோன்** (*Daejeon*) தென் கொரியாவின் ஐந்தாவது மிகப்பெரிய மாநகரமாகும். இங்கு 150000 மக்கள் வசித்து வருகின்றனர். இது தென்கொரியாவின் மையப்பகுதியில் அமைந்துள்ளது. போக்குவரத்து மையமாக உள்ளது. தென்கொரியாவின் தலைநகரான சியோலுக்கு மிக அருகில் உள்ள நகரமாகும்.
# டேஜியோன்

## புவியியல் அமைப்பு

டேஜியோன் நிலப்பரப்பு அகலத்தில் N36 ° 10'50 "மற்றும் N36 ° 29'47" மற்றும் நீளத்தில் E127 ° 14'54 "மற்றும் E127 ° 33'21" இடையே தென் கொரியாவில் உள்ளது.
# டேஜியோன்

## விளையாட்டு

2002 தென் கொரியாவில் நடைபெற்ற ஃபிஃபா உலகக் கோப்பையில் டேஜியோனில் உலகக் கோப்பை கால்பந்து மைதானம் அமைக்கப்பட்டது. இங்கு நடந்த இரண்டாவது சுற்றில் தென் கொரிய காற்பந்து அணி இத்தாலியைச் சந்தித்தது. மேலும் டேஜியோன் நகரை மையமாகக் கொண்டு K லீக் சவால் கால்பந்து கிளப் அணியான டேஜியோன் சிட்டிசன், தேசிய லீக் டேஜியோன் அணிகள் உள்ளன.
# டேஜியோன்

## வளர்ச்சி

மே 16, 2013 இல், டேஜியோன் நகரம் சர்வதேச அறிவியல் வியாபார பட்டை என தேர்ந்தெடுக்கப்பட்டது
# டேஜியோன்

## போக்குவரத்து

தென் கொரியாவில் டேஜியோன் போக்குவரத்து மையமாக உள்ளது. சியோங்குபுபு விரைவுச்சாலை மற்றும் ஒனாம் விரைவுச்சாலைகள் ஆகிய இரண்டு முக்கிய சாலைவசதிகளை பெற்றுள்ளது. மேலும் முக்கிய ரயில் பாதைகளான சியோங்குபுபு மற்றும் ஒனாம் இரயில்வே இரண்டும் இங்கு இணைக்கப்பட்டுள்ளன. KTX என்ற மிகுவிரைவு இரயில் டேஜியோன் மற்றும் சியோலுக்கு இடையே ஓடுகிறது. இதன் பயண நேரம் சுமார் 50 நிமிடங்கள் ஆகும்.  
டேஜியோனுக்கு அருகிலுள்ள வானூர்தி நிலையம் சேங்குச்சூ வானூர்தி நிலையம் ஆகும், இது டேஜியோனிலிருந்து முப்பது நிமிட பயணமாகும். டேஜியோனிலிருந்து, இன்சோன் பன்னாட்டு வானூர்தி நிலையத்திற்கும் நேரடிப் பேருந்து இணைப்புகளும் உள்ளன.
# 2017 ஆகூங்க் எரிமலை வெடிப்பு

2017 ஆம் ஆண்டில்,இந்தோனேசியாவில் உள்ள பாலி தீவில்ஆகூங்க் மலை<nowiki/>யில் உள்ளஎரிமலையானது கடுமையாக வெடித்து எரிமலைக் குழம்பைக் கக்கத் தொடங்கியது. இதன் காரணமாக அப்பகுதியில் வாழும் மக்கள் உடனடியாக வெளியேற்றப்பட்டனர்.வான்வழிப் போக்குவரத்தில் சீர்குலைவும் ஏற்பட்டது.27நவம்பர் 2017 அன்று எச்சரிக்கையின் அளவு உச்சபட்சமாகி, வெளியேற்ற ஆணைகள் பிறப்பிக்கப்பட்டன.
# 2017 ஆகூங்க் எரிமலை வெடிப்பு

## எரிமலை கக்குதல் நிகழ்வின் கால வரிசை

எரிமலைக் குழம்பு வெளிப்படும் அளவிற்கான நிலநடுக்கங்கள் 2017 ஆகத்து 10 முதலே உற்றுநோக்கப்பட்டன.மேலும், அடுத்தடுத்த வாரங்களில் இந்த நிகழ்வின் தீவிரம் அதிகரித்து வந்தது. அக்டோபரின் பிற்பகுதியில் இதன் தீவிரம் குறைய ஆரம்பித்தது. பின்னர் மீண்டும் நவம்பரின் பிற்பகுதியில் ஒரு பெரிய நிகழ்வு தொடங்கியது.
# 2017 ஆகூங்க் எரிமலை வெடிப்பு

## எரிமலை கக்குதல் நிகழ்வின் கால வரிசை

### முதல் பெரு நிகழ்வின் காலம்

#### செப்டம்பர்

செப்டம்பர் 2017 இல், எரிமலையைச் சுற்றியுள்ள பகுதியில் நில அதிர்வுகளும் உருட்டொலிகளும் அதிகரிக்கத் தொடங்கின. இதன் காரணமாக, 122,500 அளவிலான மக்கள் எரிமலையைச் சுற்றிய அவர்களின் வாழிடங்களிலிருந்து வெளியேற்றப்பட்டனர்.இந்தோனேசிய தேசிய பேரிடர் நிர்வாக ஆணையம் செப்டம்பர் 24 அன்று எரிமலையைச் சுற்றிய 12 கிலோ மீட்டர் தொலைவுப் பகுதியை வெளியேற்றப் பகுதியாக அறிவித்தது.எரிமலையின் வாய்ப்பகுதியில் செப்டம்பர் 13 ஆம் நாளன்று ஒரு தீப்பிழம்பு காணப்பட்டது.டெம்புகு, ரென்டாங், காரங்காசேம் போன்ற பகுதிகளில் அமைந்துள்ள கண்காணிப்பு நிலையங்களில் நடுக்கங்களின் அளவு, அதிர்வெண்கள் மற்றும் நெருங்கி வரப்போகும் பெரிய அளவிலான எரிமலை வெடிப்புகளுக்கான சாத்தியக்கூறுகள் தொடர்ந்து கண்காணிக்கப்பட்டு வந்தன.  
செப்டம்பர் 25 ஆம் நாள் 844 எரிமலை வெடிப்பு நிலநடுக்கங்களும், 26 செப்டம்பரின் நன்பகலில் 300 முதல் 400 வரையிலான நிலநடுக்கங்களும் உணரப்பட்டன. நிலநடுக்க ஆய்வாளர்கள், இதே போன்று மற்றைய எரிமலை வெடிப்புகள் நிகழ்ந்த போது ஏற்பட்ட தீவிரம் மற்றும் அதிர்வெண்கள் குறித்து எச்சரிக்கப்பட்டனர்.
# 2017 ஆகூங்க் எரிமலை வெடிப்பு

## எரிமலை கக்குதல் நிகழ்வின் கால வரிசை

### முதல் பெரு நிகழ்வின் காலம்

#### அக்டோபர்

அக்டோபர் 2017 இன் பிற்பகுதியில் எரிமலையின் செயல் குறிப்பிடத்தக்க அளவிற்கு குறைந்தது. இதன் காரணமாக எச்சரிக்கையின் அளவு அக்டோபர் 29 இல் குறைக்கப்பட்டது.இரண்டாவது பெருநிகழ்வின் தொடக்கம் வரையிலும் எச்சரிக்கையின் அளவு 3 (உச்சபட்சம் 4) என்ற அளவிலேயே நீடித்தது. இந்த காலகட்டத்தில் எரிமலை வாயில் அவ்வப்போது தீப்பிழம்புகள் தோன்றியது கவனிக்கப்பட்டு வந்தன.
# 2017 ஆகூங்க் எரிமலை வெடிப்பு

## எரிமலை கக்குதல் நிகழ்வின் கால வரிசை

### இரண்டாவது பெரு நிகழ்வின் காலம்

#### செவ்வாய், நவம்பர் 21

நவம்பர் 21 அன்று ஒருங்கிணைந்த சர்வதேச நேரம் 09:05 இன் போது ஏற்பட்ட சிறிய அளவிலான நீராவியால் உந்தப்பட்ட வெடிப்பினால் ஏற்பட்ட சாம்பல் புகையானது கடல் மட்டத்திலிருந்து 3842 மீட்டர் உயரத்தை அடைந்தது. ஆயிரக்கணக்கான மக்கள் அந்தப் பகுதியை விட்டு விரைந்து வெளியேறினர். மேலும் 29,000 தற்காலிக அகதிகள் அருகாமையில் உள்ள 270 இடங்களில் தங்க வைக்கப்பட்டனர்.
# 2017 ஆகூங்க் எரிமலை வெடிப்பு

## எரிமலை கக்குதல் நிகழ்வின் கால வரிசை

### இரண்டாவது பெரு நிகழ்வின் காலம்

#### சனிக்கிழமை, நவம்பர் 25

சனிக்கிழமையன்று அதிகாலையில் மாக்மாவினால் ஏற்படும் வெடிப்பு தொடங்கியது. இதன் காரணமாக ஏற்பட்ட வெடிப்பின் தீப்பிழம்பானது மலை முகட்டில் உள்ள எரிமலை வாயிலிருந்து 1.5–4 கி.மீ அளவுக்கு எழுந்ததாகவும், தெற்குப் பகுதியை நோக்கி நகர்ந்து சுற்றுப்புறம் முழுவதையும் கருஞ்சாம்பலாலான படிவால் மாசுபடுத்தியதோடு, ஆசுத்திரேலியா மற்றும் நியூசிலாந்துக்கான விமானங்களை இரத்து செய்யவும் காரணமாக இருந்துள்ளது. ஆரஞ்சு நிற ஒளிர்வானது எரிமலை வாயைச் சுற்றிலும் இரவில் காணப்பட்டது. இது புத்தம்புது மாக்மாவானது நிலத்தை அடைந்திருக்கக்கூடும் என்பதை உறுதி செய்தது.
# 2017 ஆகூங்க் எரிமலை வெடிப்பு

## எரிமலை கக்குதல் நிகழ்வின் கால வரிசை

### இரண்டாவது பெரு நிகழ்வின் காலம்

#### ஞாயிறு, நவம்பர் 26

ஒ.ச.நே 23:37 அளவில மற்றுமொரு வெடிப்பு நிகழ்ந்தது. leaving many tourists stranded. எரிமலைப் பகுதியின் சுற்றுவட்டப் பகுதியில் 10 கிலோ மீட்டர் தொலைவுக்குள் வாழ்ந்த ஒரு இலட்சத்திற்கும் அதிகமான மக்கள் அந்த இடத்திலிருந்து வெளியேற உத்தரவிடப்பட்டனர்.
# 2017 ஆகூங்க் எரிமலை வெடிப்பு

## எரிமலை கக்குதல் நிகழ்வின் கால வரிசை

### இரண்டாவது பெரு நிகழ்வின் காலம்

#### திங்கள், நவம்பர் 27

ஞாயிற்றுக் கிழமையின் வெடிப்பு மற்றும் கக்குதல் ஒரு சீரான இடைவெளியில் தொடர்ந்தது. மேலும் எரிமலையின் தெற்குப் பகுதியில் அமைந்த செலாட் மாவட்டத்தில் லகர்கள் வந்து சேர்ந்தனர். தென்கிழக்கு திசையில் சாம்பல் பரவுவது தொடர்ந்தது. இந்த எரிமலை வெடிப்பின் காரணமாக வளிமண்டலத்தில் வெளியிடப்பட்ட சாம்பல் வெளிப்பாடானது எரிமலையைச் சுற்றிலும் வாழும் மக்களடர்த்தி அதிகம் உள்ள பகுதிகளில் வாழும் 56&nbsp; இலட்சம் மக்களைப் பாதிக்கக்கூடும் என்று மதிப்பிட்டுள்ளது.
# அமராபுரா

**அமராபுரா** மியான்மரின் மண்தாலே மாநிலத்தில் உள்ள ஒரு பண்டைய நகரம். அது மட்டுமல்லாமல் இந்நகரம் மியான்மரின் முன்னாள் தலைநகரமாகவும் செயல்பட்டிருக்கிறது தற்போது மண்தாலே பிரதேசத்தில் ஒரு நகரமாக இருக்கிறது. அமராபுராவின் மேற்கில் இர்ரவாடி ஆறும், சென்மைதாஸி நகரம் வடக்கிலும் மற்றும் தெற்கில் பண்டைய மியான்மரின் தலைநகரமாக இருந்த அவா (இன்வா) நகரம் சூழ்ந்துள்ளது. மன்னர் கோன்பாங் ஆட்சிக் காலத்தில் (1783-1821 மற்றும் 1842-1859 ஆண்டுகளில்) அமராபுரா இரண்டு முறை மியான்மரின் தலைநகராக இருந்தது. பின்னாளில் 1859 ஆண்டில் வடக்கில் 11 கி.மீ. தொலைவில் மண்டலை நகரத்திற்கு தலைநகரம் மாற்றப்பட்டது. இது வரலாற்று ரீதியாக தாங்மயோ (தெற்கு நகரம்) என அழைக்கப்படுகிறது. நகர்ப்புற விரிவாக்கத்தின் விளைவாக இன்று மண்டலையின் ஒரு பகுதியாக அமராபுரா உள்ளது.  
இந்நகரம் பாரம்பரிய பட்டு மற்றும் பருத்தி நெசவு மற்றும் வெண்கல வார்பு வேலைகளுக்காக இன்றும் அறியப்படுகிறது. இது மண்டதலேயில் இருக்கும் ஒரு பிரபலமான சுற்றுலா தலமாக பயணிகள் தினசரி பயணமாகும் இடமாக உள்ளது.
# அமராபுரா

## வரலாறு

அமராபுரா நகரம் கோன்பாங் வம்சத்தை சார்ந்த மன்னர் போதவபாயாவால் உருவாக்கப்பட்டது. மே 1783 ஆம் ஆண்டில் அவர் தனது புதிய தலைநகரமாக அமராபுராவை நிறுவினார். புதிய தலைநகரம் பௌத்த சீர்திருத்தங்கள் மற்றும் கற்றல் மையமாக மாறியது. 1800 ஆம் ஆண்டில் இலங்கையில் இருந்த வந்த பௌத்த பிட்சுக்கள் இந்த நகரத்தில் உயர் பதவிகளைப் பெற்றனர் மற்றும் அமராபுர நிகாயா (அமராபுரா பிரிவு) ஆரம்பித்தனர்.  
1810 ஆம் ஆண்டில் மக்கள் தொகை 170,000 கொண்டிருந்ததாக மதிப்பிடப்பட்டிருந்தது, ஆனால் இந்த நகரம் அதே ஆண்டில் தீயினால் அழிக்கப்பட்டது. மன்னர் போதவபாயாவின் பேரன் மன்னர் பாகிதாவ நவம்பர் 1821 ஆம் ஆண்டில் நீதிமன்றம் மற்றும் தலைநகரை அவா நகரத்திற்கு மாற்றினார். 1827 ஆம் ஆண்டுவாக்கில் அமராபுரா மக்கள் தொகை 30,000 மாக குறைந்ததாக மதிப்பிடப்பட்டள்ளது. 1857 ஆம் ஆண்டு பிப்ரவரி மாதவாக்கில் மன்னர் மின்டான், அமராபராவிற்கு வடக்கில் சுமார் 11கி.மீ. தொலைவில் புதிய தலைநகரமாக மண்டலை நகரை கட்டமைக்க தொடங்கினார். 1852 ஆம் ஆண்டில் நடைபெற்ற இரண்டாம் ஆங்கில-பர்மிய போரில் மன்னரின் அரச கருவூலத்தில் செல்வங்கள் பெருமளவு குறைத்துவிட்டது, இதன் காரண்மாக மன்னர் மின்டான் மண்டலை நகரின் கட்டுமான செலவை ஈடுகட்ட முடிந்தளவு அமராபுரத்திலிருந்தே அதிகமான பொருட்களை எடுத்து மீண்டும் பயன்படுத்த முடிவு செய்தார். அமராபுரா அரண்மனை கட்டடங்கள் இடிக்கப்பட்டு பொருட்கள் அகற்றப்பட்டு யானைகளால் புதிய இடத்திற்கு கொண்டு செல்லப்பட்டது. சாலைகள் மற்றும் இரயில் பாதைகளுக்கான கட்டிடப் பொருட்களைப் பயன்படுத்துவதற்காக நகரின் சுவர்கள் இடிக்கப்பட்டு அதன் பொருட்கள் பயன்படுத்தப்பட்டது. பாகயா மடாலயத்திற்கு அருகே இப்போதும் ஒரு அகழி இருப்பது இன்றும் அறியப்படுகிறது. 1859 ஆம் ஆண்டு மே மாதம் மண்டலை நகரம் புதிய தலைநகரமாக அதிகாரப்பூர்வமாக ஏற்றுக்கொள்ளப்பட்டது,  பழைய நகரத்தின் செயல்பாடு முற்றிலும் நிறுத்தப்பட்டது.  
அமராபுரா நகரின் இடிபாடுகளை பார்க்குப் போது நகரின் மதில் சுவர் நான்கில் மூன்று பங்கு மைல் நீளம் கொண்டதாக இருந்திருக்கிறது. ஒவ்வொரு மூலையிலும் சுமார் 100 அடி உயரமுடைய ஒரு திட செங்கலால் கட்டப்பட்ட தூபி இருந்தது. நகரின் மிகவும் குறிப்பிடத்தக்க கட்டிடம் ஒரு பிரபலமான கோவில் ஆகும். இங்கு 250 உயரமான மர தூண்கள் கொண்டு அழ்குபடுத்தப்பட்டிருந்தது மற்றும் புத்தரின் ஒரு பெரிய வெண்கலச் சிலையும் அந்தக் கோவிலில் வைத்திருந்தனர்.
# அமராபுரா

## மேலும் பார்க்க

- மியான்மரில் பெளத்தமதம்
- மராக் யு
- பாகன் (மியான்மார்)
- மண்தாலே பிரதேசம்
# இன்வா

**இன்வா** அல்லது **அவா** (*Inwa* அல்லது *Ava*,) என்பது மியான்மரின் மண்தாலே மாநிலத்தில் உள்ள ஒரு பழமையான நகரம். 14 ஆம் நூற்றாண்டு முதல் 19 ஆம் நூற்றாண்டு வரை தொடர்ந்து பர்மிய இராச்சியங்களின் பண்டைய ஏகாதிபத்திய தலைநகரமாக இருந்திருக்கிறது. வரலாறு முழுவதும், இந்நகரம் பலமுறை இடிக்கப்பட்டு மீண்டும் கட்டப்பட்டள்ளது. மார்ச் 1839 ஆம் ஆண்டில் தொடர்ச்சியாக ஏற்பட்ட பெரும் பூகம்பங்களால் இந்நகரம் அழிக்கப்பட்டது, பின்னர் இந்நகரம் கைவிடப்பட்டது. இந்த நகரம் இருந்ததற்கான ஒரு சில தடயங்கள் மட்டுமே இன்று இருந்தபோதிலும், மண்தாலே பகுதியில் ஒரு மிகப் பிரபலமான சுற்றுலாத்தலமாக இருக்கிறது.